10.การควบคุมภายใน

  ในการประชุมคณะกรรมการครั้งที่ 1/2546 เมื่อวันที่ 20 กุมภาพันธ์ 2546
  โดยมีกรรมการตรวจสอบ ทั้ง 3 ท่านเข้าร่วมประชุมด้วย
  คณะกรรมการได้พิจารณาประเมินความเพียงพอของระบบการควบคุมภายในโดยการซักถามข้อมูลจากฝ่ายบริหารแล้วสรุปได้ว่า
  จากการประเมินระบบการควบคุมภายในของบริษัทในด้านต่างๆ 5 ส่วน คือ
  องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
  ระบบสารสนเทศ การสื่อสารข้อมูลและระบบการติดตาม
  คณะกรรมการเห็นว่าบริษัทมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่
  กรรมการ ผู้บริหาร หรือผู้ที่เกี่ยวข้องกับบุคคลดังกล่าวอย่างเพียงพอแล้ว
  สำหรับการควบคุมภายในในหัวข้ออื่นของระบบการควบคุมภายใน
  คณะกรรมการเห็นว่าบริษัทมีการควบคุมภายในที่เพียงพอแล้วเช่นกัน นอกจากนี้
  การประเมินระบบควบคุมภายในข้างต้น
  คณะกรรมการตรวจสอบมีข้อเสนอแนะเพิ่มเติมจากความเห็นคณะกรรมการบริษัท
  โดยกำหนดให้ผู้ตรวจสอบภายในทำรายงานเสนอต่อคณะกรรมการตรวจสอบเป็นประจำ

  ส่วนที่ 1 องค์กรและสภาพแวดล้อม

  บริษัทมีกำหนดโครงสร้างองค์กรที่ชัดเจน และมีสภาพแวดล้อมในการทำงานที่ดี
  โดยคณะกรรมการได้ดำเนินการให้มีการกำหนดเป้าหมาย รวมทั้งมีการจัดโครงสร้างองค์กร
  และสร้างสิ่งจูงใจให้พนักงานอย่างชัดเจน รอบคอบ และสมเหตุสมผล
  เพื่อกระตุ้นประสิทธิภาพในการปฏิบัติงานของพนักงานให้สูงขึ้น นอกจากนี้
  ยังมีการกำหนดระเบียบวิธีปฏิบัติในธุรกรรมทั่วไปของบริษัทที่ รัดกุม สามารถป้องกันการทุจริตได้
  อีกทั้งมีการปฏิบัติที่เป็นธรรมต่อคู่ค้า ในขณะเดียวกันก็มีระบบควบคุมจริยธรรม (Code of
  Conduct) เป็นนโยบายและแผนการปฏิบัติงานที่เป็นลายลักษณ์อักษร
  ซึ่งกำหนดให้กรรมการและผู้บริหารปฎิบัติตนในลักษณะที่ไม่ก่อให้เกิดความขัดแย้งทางผลประโยชน์กับกิจการ

  ส่วนที่ 2 การบริหารความเสี่ยง

  บริษัทมีการกำหนดให้มีการศึกษาวิเคราะห์ประเมินความเสี่ยง ผลกระทบที่อาจเกิดขึ้น
  พร้อมแนวทางการแก้ไขป้องกัน และติดตามปัจจัยต่างๆ
  ที่มีโอกาสทำให้เกิดความเสี่ยงทั้งจากภายในและภายนอกซึ่งอาจก่อให้เกิดผลกระทบต่อบริษัท
  โดยหากพบข้อบ่งชี้ของโอกาสในการเกิดความเสี่ยงที่มีผลกระทบต่อบริษัทให้นำเสนอต่อฝ่ายบริหารของบริษัทให้รับทราบทันที
  และบริษัทจะมีการติดตามว่าหน่วยงานต่างๆ
  ได้ปฏิบัติตามมาตรการบริหารความเสี่ยงที่กำหนดไว้นั้นๆ ด้วย

  ส่วนที่ 3 การควบคุมการปฏิบัติงานของฝ่ายบริหาร

  บริษัทมีการกำหนดอำนาจหน้าที่และขอบเขตการอนุมัติของฝ่ายบริหารให้ชัดเจนและประกาศให้พนักงานได้รับทราบ
  รวมถึงการสอบทานเรื่องระเบียบพนักงาน กำหนดงานและตำแหน่งที่ชัดเจน
  รวมถึงการสอบทานระบบการควบคุมภายใน
  โดยกำหนดให้ผู้ตรวจสอบภายในทำรายงานเสนอต่อคณะกรรมการตรวจสอบเป็นประจำ
  สำหรับการดำเนินงานของบริษัทย่อย บริษัทจะติดตาม
  ดูแลการดำเนินงานของบริษัทย่อยให้เป็นไปตามนโยบายที่บริษัทกำหนดไว้
  โดยควบคุมผ่านตัวแทนที่บริษัทแต่งตั้งเข้าไปบริหารซึ่งจะต้องรายงานต่อที่ประชุมคณะกรรมการบริษัทอย่างสม่ำเสมอ

  บริษัทมีมาตรการ ขั้นตอน และระเบียบปฏิบัติเกี่ยวกับการทำธุรกรรมกับผู้ถือหุ้นรายใหญ่ กรรมการ
  ผู้บริหาร หรือผู้ที่เกี่ยวข้องกับบุคคลดังกล่าว
  ซึ่งรวมถึงการนำโอกาสหรือประโยชน์ของบริษัทไปใช้เพื่อประโยชน์ส่วนตัว
  โดยกำหนดให้ปฏิบัติตามประกาศตลาดหลักทรัพย์แห่งประเทศไทย และข้อบังคับบริษัท
  ซึ่งจะต้องดำเนินธุรกรรมโดยถือเสมือนเป็นรายการที่กระทำกับบุคคลภายนอก
  โดยคำนึงถึงประโยชน์สูงสุดของบริษัทเป็นสำคัญ ทั้งนี้
  การอนุมัติให้เข้าทำรายการดังกล่าวก็ต้องกระทำโดยผู้ที่ไม่มีส่วนได้ส่วนเสียเท่านั้น

  ส่วนที่ 4 ระบบสารสนเทศและการสื่อสารข้อมูล

  ในการเสนอเรื่องให้คณะกรรมการพิจารณา
  บริษัทจะจัดให้มีเนื้อหาที่สมบูรณ์เข้าใจง่ายให้แก่คณะกรรมการทราบก่อนการประชุม
  โดยเฉลี่ยไม่น้อยกว่า 10 วัน และจัดทำรายงานการประชุมที่มีสาระสำคัญ
  ความครบถ้วนและเข้าใจง่าย โดยบริษัทจะบันทึกรายละเอียดของประเด็นอภิปราย ประเด็นหารือ
  หรือการซักถามข้อมูล ในกรณีที่มีการโต้แย้งของกรรมการอย่างมีนัยสำคัญและมติที่ออกเสียง
  คัดค้านไว้อย่างชัดเจน

  บริษัทมีการบันทึกบัญชีตามหลักการบัญชีที่รับรองทั่วไปอย่างเหมาะสม
  และบริษัทยังได้ปรับปรุงระบบคลังสินค้า ระบบการคำนวณต้นทุนงาน
  ระบบการจัดเก็บข้อมูลอัตโนมัติให้เป็นระเบียบและรัดกุมยิ่งขึ้น
  เพื่อให้สะดวกต่อการอ้างอิงและตรวจสอบ เช่น
  รายงานการประชุมผู้ถือหุ้นและรายงานการประชุมคณะกรรมการเก็บไว้ที่ฝ่ายการเงิน
  เอกสารประกอบการลงบัญชีและการจัดทำงบการเงินเก็บไว้ที่ฝ่ายบัญชี เป็นต้น

  ส่วนที่ 5 ระบบการติดตาม

  บริษัทติดตามการดำเนินธุรกิจเพื่อเปรียบเทียบกับแผนการดำเนินธุรกิจและงบประมาณที่อนุมัติโดยคณะกรรมการบริษัทอย่างน้อยทุก
  3 เดือน หากพบความแตกต่างบริษัทมีขั้นตอนที่จะดำเนินการแก้ไขภายในระยะเวลาที่เหมาะสม
  นอกจากนี้บริษัทมีสำนักตรวจสอบภายในดำเนินการตรวจสอบตามแผนการตรวจสอบอย่างสม่ำเสมอ
  และมีหน้าที่รายงานผลการตรวจสอบแก่คณะกรรมการตรวจสอบและคณะกรรมการบริษัท
  ซึ่งในระยะที่ผ่านมาไม่พบข้อบกพร่องที่เป็นสาระสำคัญแต่อย่างใด
  นอกจากนี้บริษัทยังมีนโยบายให้ฝ่ายบริหารรายงานต่อคณะกรรมการบริษัททันทีที่เกิดการทุจริตหรือฝ่าฝืนกฎหมาย
  อันอาจกระทบต่อชื่อเสียงของบริษัทด้วย

คำชี้แจงของคณะกรรมการตรวจสอบ 

 

  คณะกรรมการตรวจสอบได้รับเลือกตั้งจากที่ประชุมสามัญผู้ถือหุ้นของบริษัทฯ
  ประกอบด้วยกรรมการอิสระจำนวน 3 ท่าน
  โดยมีหน้าที่และความรับผิดชอบตามกฎบัตรของคณะกรรมการตรวจสอบ
  และได้รับอนุมัติจากคณะกรรมการ

  บริหารเมื่อวันที่ 15 มีนาคม 2543

  ในรอบปีที่ผ่านมาคณะกรรมการตรวจสอบได้มีการประชุมทั้งสิ้น 4 ครั้ง เพื่อปฏิบัติหน้าที่ดังต่อไปนี้

-   สอบทานและให้คำแนะนำในการปรับปรุงคุณภาพของการควบคุมและการรายงานการเงิน

-   ได้พบและแลกเปลี่ยนความเห็นกับผู้สอบบัญชีเกี่ยวกับวัตถุประสงค์และความเป็นอิสระของผู้สอบบัญชี

-   อนุมัติแผนงานการตรวจสอบภายในประจำปี และติดตามความก้าวหน้าของแผนงานทุกไตรมาส

-   ให้คำแนะนำแก่คณะกรรมการบริหารในการปรับปรุงแผนด้านการเงินของบริษัทฯ

-   ได้มีการพบโดยสม่ำเสมอเพื่อแลกเปลี่ยนความคิดเห็นและช่วยเหลือ
    กรรมการผู้จัดการและพนักงานการ

  เงินอาวุโส ในการปรับปรุงโครงสร้างทางการเงิน

-   ได้มีการจัดทำรายงานการประชุมของคณะกรรมการตรวจสอบอย่างสม่ำเสมอ
    เกี่ยวกับการให้คำแนะนำ

  ด้านต่างๆในการดำเนินงานของคณะกรรมการบริหาร

  นอกจากนี้ คณะกรรมการตรวจสอบได้มีการเสนอชื่อ นายโสภณ เพิ่มศิริวัลลภ หรือ
  นางสาวรุ่งนภา เลิศสุวรรณกุล แห่งบริษัท สำนักงาน เอิรน์ แอนด์ ยัง จำกัด
  แก่คณะกรรมการบริษัทฯเพื่อได้รับความเห็นชอบ เพื่ออนุมัติต่อที่ประชุมสามัญผู้ถือหุ้น
  ให้แต่งตั้งเป็นผู้สอบบัญชีในปี 2546 เช่นเดียวกับปีก่อน

นายศรีภูมิ ศุขเนตร

ประธานคณะกรรมการตรวจสอบ